
ЕВРАЗИЯ ЭКОНОМИКАЛЫК КОМИССИЯСЫ

КОЛЛЕГИЯ

ТЕСКЕМЕ

2017-жылдын «07» ноябры

№ 145


       Москва шаары

«Жеке колдонуу үчүн товарларга байланышкан айрым маселелер жөнүндө» Евразия экономикалык комиссиясынын кеңешинин чечиминин долбоору тууралуу

1. «Жеке колдонуу үчүн товарларга байланышкан айрым маселелер жөнүндө» Евразия экономикалык комиссиясынын кеңешинин чечиминин долбоору (тиркелет) жактырылсын жана ал Евразия экономикалык комиссиясынын кеңешине кароо үчүн берилсин.

2. Ушул тескеме Евразия экономикалык бирлигинин расмий сайтында жарыяланган датадан тартып күчүнө кирет.

Евразия экономикалык комиссиясынын

Колллегиясынын төрагасы






Т. Саркисян

ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ

ЧЕЧИМ

20   -жылдын «     »



№




шаары

Жеке колдонуу үчүн товарларга байланышкан айрым 

маселелер жөнүндө

Евразия экономикалык бирлигинин Бажы кодексинин 256-беренесинин 6-пунктуна, 260-беренесинин 11-пунктуна, 266-беренесинин 2, 3, 6 жана 8-пункттарына ылайык Евразия экономикалык комиссиясынын кеңеши чечти:

1. Төмөнкүлөр белгиленсин:

а) Бажы алымдарын, салыктарды төлөөсүз Евразия экономикалык бирлигинин бажы аймагына ташылып келүүчү жеке колдонуу үчүн товарлардын нарктык, салмактык жана (же) сандык ченемдери № 1 тиркемеге ылайык аныкталат;

б) бажы алымдарынын, салыктардын бирдиктүү коюмдары, ошондой эле жыйынды бажы төлөмү түрүндө алынуучу салыктар, бажы төлөмдөрүн төлөөгө жаткан жеке колдонуу үчүн товарлардын категориялары № 2 тиркемеге ылайык аныкталат;

в) Евразия экономикалык бирлигинин бажы аймагына бажы алымдарын, салыктарды төлөөдөн бошотуу менен жеке колдонуу үчүн товарларды ташып келүү учурлары жана шарттары № 3 тиркемеге ылайык аныкталат;

г) чет өлкөлүк жеке адамдар тарабынан өздөрү Евразия экономикалык бирлигинин бажы аймагында болгон мөөнөткө белгиленген өлчөмдө мындай товарлардын наркына жана (же) салмагына карабастан бажы алымдарын, салыктарды төлөөсүз ташылып келүүсү мүмкүн болгон мурда колдонулган жеке колдонуу үчүн товарлар № 4 тиркемеге ылайык тизмек боюнча аныкталат;

д) декларанттын атынан жана анын тапшырмасы боюнча жана бажы өкүлү болуп саналбаган жактын жеке колдонуу үчүн товарларды бажылык декларациялоону жүзөгө ашыруу учурлары № 5 тиркемеге ылайык аныкталат;

е) жеке колдонуу үчүн товарларга кирбеген товарлардын категориялары № 6 тиркемеге ылайык аныкталат;

ж) ушул Чечимдин № 1 тиркемесинин 1-4-пункттарында көрсөтүлгөн жеке колдонуу үчүн товарлардын категорияларына карата Евразия экономикалык бирлигинин мүчө мамлекетинин (мындан ары ылайыгына жараша – мүчө мамлекет, Бирлик) мыйзамдары тарабынан ушул Чечимдин № 1 тиркемесинде көрсөтүлгөнгө караганда катаал нарктык, салмактык жана (же) сандык ченемдер белгилениши мүмкүн, алардын чегинде жеке колдонуу үчүн товарлар Бирликтин бажы аймагына бажы алымдарын, салыктарды төлөөсүз ташылып келет;
з) ушул Чечимдин № 1 тиркемесинде көрсөтүлгөнгө караганда жеке колдонуу үчүн товарларды Бирликтин бажы аймагына бажы алымдарын, салыктарды төлөөсүз ташылып келүү чегинде мүчө мамлекеттин мыйзамдарында белгиленген катаал нарктык, салмактык жана (же) сандык ченемдер мындай ченемдер белгиленген мүчө мамлекетте жеке колдонуу үчүн товарларды эркин жүгүртүүгө чыгарууда колдонулат; 
и) ушул Чечимдин № 1 тиркемесинде көрсөтүлгөнгө караганда жеке колдонуу үчүн товарларды Бирликтин бажы аймагына бажы алымдарын, салыктарды төлөөсүз ташылып келүү чегинде мүчө мамлекеттин мыйзамдарында белгиленген катаал нарктык, салмактык жана (же) сандык ченемдер жогорулатылган бөлүгүндө ушул Чечимдин № 2 тиркемесинин 1-4-пункттарында көрсөтүлгөн бажы алымдарынын, салыктардын бирдиктүү коюмдары колдонулат;
к) 8702, 8703, 8704 21 жана 8704 31 ЕАЭБ ТЭИ ТН позицияларында классификациялануучу жана ушул Чечимдин № 2 тиркемесинин 2-таблицасынын 1, 3 жана 4-пункттарында көрсөтүлгөн жеңил автомобиль жана башка моторлуу транспорт каражаттарына карата Армения Республикасы жана Кыргыз Республикасы тарабынан Евразия экономикалык бирлигинин Бирдиктүү бажы тарифинде белгиленген 8702, 8703, 8704 21 жана 8704 31 ЕАЭБ ТЭИ ТН позицияларында классификациялануучу жеңил автомобиль жана башка моторлуу транспорт каражаттарына карата коюмдар колдонулганга чейин бажы алымдарынын, салыктардын бирдиктүү ченемдери колдонулбайт, ошондой эле ушул Чечимдин № 2 тиркемесинин 2-таблицасынын 1, 3 жана 4-пункттарында белгиленген жыйынды бажы төлөмү түрүндө алынган бажы алымдары, салыктар төлөнүүгө тийиш эмес.  
2. Ушул Чечим расмий жарыяланган күндөн тартып 30 календардык күн өткөндөн кийин, бирок 2017-жылдын 11-апрелиндеги Евразия экономикалык бирлигинин Бажы кодекси жөнүндө Келишим күчүнө кирген датадан эрте эмес күчүнө кирет. 

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия 
Федерациясынан 

	В. Габриелян
	В. Матюшевский
	А. Мамин
	Т. Абдыгулов
	И. Шувалов 


№ 1 ТИРКЕМЕ

Евразия экономикалык комиссиясынын Кеңешинин
2017-ж.
№  чечимине

Бажы алымдарын, салыктарды төлөөсүз Евразия экономикалык бирлигинин бажы аймагына ташылып келүүчү жеке колдонуу үчүн товарлардын нарктык, салмактык жана (же) сандык ченемдери
	Жеке колдонуу үчүн товарлардын категориялары жана аларды ташып кирүү ыкмалары
	Ташып кирүүнүн нарктык, салмактык жана (же) сандык ченемдери

	1. Транспорттун аба түрү аркылуу коштолгон же коштолбогон багажда ташып келинген жеке колдонуу үчүн товарлар (этил спиртинен, алкоголь ичимдиктеринен, пиводон, жеке колдонуу үчүн бөлүнбөй турган товарлардан тышкары), анын ичинде:
	наркы 10 000 еврого эквиваленттүү суммадан ашпайт жана (же) салмагы 50 кг ашпайт 



	тамеки жана тамекиден жасалгандар
	200 сигарет, же 50 сигар (сигарилла), же 250 г тамеки, же жалпы салмагы 18 жашка толгон бир жеке адамга 250 г ашпаган эсепте аталган буюмдардын ассортименти



	2. Аба транспортунун түрүнөн айырмаланган транспорт түрү менен же жөө, коштолгон же коштолбогон багажда ташып келинген жеке колдонуу үчүн товарлар (этил спиртинен, алкоголь ичимдиктеринен, пиводон, жеке колдонуу үчүн бөлүнбөй турган товарлардан тышкары), анын ичинде:


	2018-ж. 31-декабрына чейин наркы 1 500 еврого эквиваленттүү суммадан ашпайт жана (же) салмагы 50 кг ашпайт



	
	2019-ж. 1-январынан тартып 2019-ж. 31-декабрына чейин наркы 1 000 еврого эквиваленттүү суммадан ашпайт жана (же) салмагы 50 кг ашпайт



	
	2020-ж. 1-январынан тартып 2020-ж. 31-декабрына чейин наркы 750 еврого эквиваленттүү суммадан ашпайт жана (же) салмагы 35 кг ашпайт



	
	2021-ж. 1-январынан тартып наркы 500 еврого эквиваленттүү суммадан ашпайт жана (же) салмагы 25 кг ашпайт



	тамеки жана тамекиден жасалгандар


	200 сигарет, же 50 сигар (сигарилла), же 250 г тамеки, же жалпы салмагы 18 жашка толгон бир жеке адамга 250 г ашпаган эсепте аталган буюмдардын ассортименти



	3. Евразия экономикалык бирлигинин (мындан ары - Бирлик) бажы аймагына жүк ташуучу аркылуу жеткирилүүчү жеке колдонуу үчүн товарлар (этил спиртинен, алкоголь ичимдиктеринен, пиводон, жеке колдонуу үчүн бөлүнбөй турган товарлардан тышкары), анын ичинде:


	2018-ж. 31-декабрына чейин наркы 1 000 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде салмагы 31 кг ашпайт



	
	2019-ж. 1-январынан тартып 2019-ж. 31-декабрына чейин наркы 500 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде салмагы 31 кг ашпайт 



	
	2020-ж. 1-январынан тартып наркы 200 еврого эквиваленттүү суммадан ашпайт жана (же) салмагы 31 кг ашпайт



	тамеки жана тамекиден жасалгандар
	200 сигарет, же 50 сигар (сигарилла), же 250 г тамеки, же жалпы салмагы 18 жашка толгон бир жеке адамга 250 г ашпаган эсепте аталган буюмдардын ассортименти



	4. Бирликтин бажы аймагына эл аралык почта жөнөтүүлөрүндө жиберилген жеке колдонуу үчүн товарлар (жеке колдонуу үчүн бөлүнбөй турган товарлардан тышкары)
	2018-ж. 31-декабрына чейин наркы 1 000 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде эл аралык почта жөнөтүүлөрүнүн брутто салмагы 31 кг ашпайт
2019-ж. 1-январынан тартып 2019-ж. 31-декабрына чейин наркы 500 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде эл аралык почта жөнөтүүлөрүнүн брутто салмагы 31 кг ашпайт

2020-ж. 1-январынан тартып наркы 200 еврого эквиваленттүү суммадан ашпайт жана (же) эл аралык почта жөнөтүүлөрүнүн брутто салмагы 31 кг ашпайт

	5. Коштолгон жана (же) коштолбогон багажда ташып келинген алкоголь ичимдиктери жана пиво 
	18 жашка толгон бир жеке адамга 2 л эсебинде

	6. Бирликтин бажы аймагынан тышкары сыйлангандар тарабынан ар кандай ыкмада жана (же) мындай сыйлыктарды алгандыгын ырастоочу документтерди берүүдө мындай адамдардын дарегине ташылып келинген орден, медаль, кубоктор түрүндөгү сыйлыктар 
	наркына жана салмагына карабастан

	7. Бирликтин мүчө мамлекеттеринде аккредитацияланган жеке адамдар тарабынан расмий, эл аралык спорттук, маданий, илимий-изилдөөчүлүк, билим берүүчүлүк жана башка Бирликтин мүчө мамлекеттеринин аймагында өткөрүлгөн ушул сыяктуу иш-чараларга катышуу үчүн спорттук инвентарь, сүрөт жана видеожабдуулар, ишкердик иш жүргүзүү менен байланышпаган кесиптик иште колдонулуучу мындай адамдар тарабынан ар кандай ыкмада жана (же) мындай адамдардын дарегине ташылып келинген башка товарлар
	наркына жана Бажы бирлигинин аймагында болгон мезгилде колдонуу үчүн зарыл сандагы салмагына карабастан

	8. Ар кандай ыкма менен ташылып келинген маркумдун денелери салынган табыттар (сөөктөрү менен) жана өлгөндөрдүн күйгөн денесинин күлү менен  урналар
	наркына жана салмагына карабастан

	9. Ар кандай жол менен ташылып келинген накталай акча каражаттары жана (же) акча инструменттери
	наркына жана салмагына карабастан


Эскертүү: 1. Ушул документтин максаттары үчүн жеке колдонуу үчүн бөлүнбөй турган товарлар түшүнүгү менен салмагы 35 кг ашпаган (колдонууга чейин товардан бөлүнбөй турган, факт жүзүндө жайгашкан жана (же) андагы товар чекене сатуу үчүн берилген биринчи таңгакты эске алуу менен), мындай товарды бөлүү анын багытын өзгөртүүсүз мүмкүн болбогон шартта бир бирдик товардан турган (анын ичинде чогултулбаган же чачылган түрдө салынган, анын ичинде комплект эмес же бүтпөгөн түрдө) жеке колдонуу үчүн товар түшүнүлөт. Товарларды жеке колдонуу үчүн бөлүнбөй турган товарларга киргизүүнүн көрсөтүлгөн шарттарын сактоо өндүрүүчү, сатуучу жана жөнөтүүчү тарабынан берилген буюмдардын ярлыктарындагы, паспортторундагы, кепилдик талондорундагы, таңгактоо барактарындагы, башка документтердеги маалыматтардын негизинде, ошондой эле анын функционалдык багытына ылайык келген мындай товарды колдонуунун жалпы кабыл алынган практикасына ылайык ырасталышы мүмкүн. Бул документ жеке колдонуу үчүн бөлүнбөй турган товарларга карата 2019-жылдын 31-декабрына чейин колдонулат. 

2. Коштолгон же коштолбогон багажда Евразия экономикалык бирлигин аймагына жеке колдонуу үчүн товарларды ташып келүү ченемдери мурда колдонулган жана (же) баруучу жолдо жана (же) багытталган жерде зарыл болгон жеке колдонуу үчүн товарларды эске албастан төмөнкү критерийлердин натыйжасында аныкталат:

баруучу жолдо жана (же) багытталган жерде жалпы кабыл алынган (салттуу) практика, анын ичинде мезгилдүүлүктү, иш-сапардын максатын, транспорттун түрүн, Евразия экономикалык бирлигинин бажы чек арасынан өтүү жыштыгын эске алуу менен;


эскирүү (анын ичинде чийилген, чуңкурайган жана башка механикалык зыянга учуроолор), жуулуу жана башка колдонуулардын болушу;

биркалардын, ярлыктардын, этикеткалардын, биринчи таңгагынын, анын ичинде өзүнчө салынган, анын баштапкы абалын калыбына келтирүүнү экономикалык пайдалуу ыкма менен жок кылуучу аркылуу жабыркаган таңгакты кошпогондо;

бир же мындай товарды колдонуунун жалпы кабыл алынган (салттуу) практикасы үчүн зарыл болгон башка көлөмдө, анын ичинде мезгилдүүлүктү, иш-сапардын максатын, транспорттун түрүн, баруучу жолдо жана (же) багытталган жерде обьективдүү зарыл болгон транспорт түрүн эске алуу менен ташып келүү.
__________________

№ 2 ТИРКЕМЕ

Евразия экономикалык комиссиясынын Кеңешинин

2017-ж. № чечимине

Бажы алымдарынын, салыктардын бирдиктүү чендери, ошондой эле жыйынды бажы төлөмү түрүндө алынуучу бажы төлөмдөрү, салыктар төлөнүүчү жеке колдонуу үчүн товарлардын категориялары
1-таблица
Евразия экономикалык бирлигинин бажы аймагына ташылып келинүүчү жеке пайдалануу үчүн транспорт каражаттарын, жеке пайдалануу үчүн транспорт каражаттарынын кузовдорун кошпогондо, жеке пайдалануу үчүн товарлар
	Жеке колдонуу үчүн товарлардын категориялары жана аларды ташып кирүү ыкмалары
	Ташып кирүүнүн нарктык, салмактык жана (же) сандык ченемдери
	Бажы алымдарынын, салыктардын бирдиктүү чендери

	1. Транспорттун аба түрү  аркылуу коштолгон же коштолбогон багажда ташып келинген жеке колдонуу үчүн товарлар (этил спиртинен, алкоголь ичимдиктеринен, пиводон, жеке колдонуу үчүн бөлүнбөй турган товарлардан тышкары)


	наркы 10 000 еврого эквиваленттүү суммадан ашпайт жана (же) салмагы 50 кг ашпайт


	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1 кг салмак үчүн 4 евродон кем эмес



	2. Аба транспортунун түрүнөн айырмаланган транспорт түрү менен же жөө, коштолгон же коштолбогон багажда ташып келинген жеке колдонуу үчүн товарлар (этил спиртинен, алкогол ичимдиктеринен, пиводон, жеке колдонуу үчүн бөлүнбөй турган товарлардан тышкары)
	2018-ж. 31-декабрына чейин наркы 1 500 еврого эквиваленттүү суммадан ашпайт жана (же) салмагы 50 кг ашпайт


	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1 кг салмак үчүн 4 евродон кем эмес



	
	2019-ж. 1-январынан тартып 2019-ж. 31-декабрына чейин наркы 1 000 еврого эквиваленттүү суммадан ашпайт жана (же) салмагы 50 кг ашпайт


	

	
	2020-ж. 1-январынан тартып 2020-ж. 31-декабрына чейин наркы 750 еврого эквиваленттүү суммадан ашпайт жана (же) салмагы 35 кг ашпайт


	

	
	2021-ж. 1-январынан тартып наркы 500 еврого эквиваленттүү суммадан ашпайт жана (же) салмагы 25 кг ашпайт
	

	3. Евразия экономикалык бирлигинин (мындан ары - Бирлик) бажы аймагына жүк ташуучу аркылуу жеткирилүүчү жеке колдонуу үчүн товарлар (этил спиртинен, алкоголь ичимдиктеринен, пиводон, жеке колдонуу үчүн бөлүнбөй турган товарлардан тышкары)
	2018-ж. 31-декабрына чейин наркы 1 000 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде салмагы 31 кг ашпайт


	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1 кг салмак үчүн 4 евродон кем эмес



	
	2019-ж. 1-январынан тартып 2019-ж. 31-декабрына чейин наркы 500 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде салмагы 31 кг ашпайт 


	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1 кг салмак үчүн 4 евродон кем эмес



	
	2020-ж. 1-январынан тартып наркы 200 еврого эквиваленттүү суммадан ашпайт жана (же) салмагы 31 кг ашпайт
	нарктык жана (же) салмактык ченемдерди жогорулатуу бөлүгүндө наркынын 15 пайызы, бирок 1 кг салмак үчүн 2 евродон кем эмес

	4. Бирликтин бажы аймагына эл аралык почта жөнөтүүлөрүндө жиберилген жеке колдонуу үчүн товарлар (жеке колдонуу үчүн бөлүнбөй турган товарлардан тышкары)
	2018-ж. 31-декабрына чейин наркы 1 000 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде эл аралык почта жөнөтүүлөрүнүн брутто салмагы 31 кг ашпайт


	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1 кг салмак үчүн 4 евродон кем эмес



	
	2019-ж. 1-январынан тартып 2019-ж. 31-декабрына чейин наркы 500 еврого эквиваленттүү суммадан ашпайт жана (же) бир жеке адамдын дарегине 1 календардык ай ичинде эл аралык почта жөнөтүүлөрүнүн брутто салмагы 31 кг ашпайт


	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1кг салмак үчүн 4 евродон кем эмес



	
	2020-ж. 1-январынан тартып наркы 200 еврого эквиваленттүү суммадан ашпайт жана (же) эл аралык почта жөнөтүүлөрүнүн брутто салмагы 31 кг ашпайт
	нарктык жана (же) салмактык ченемдерди жогорулатуу бөлүгүндө эл аралык почта аркылуу жөнөтүү наркынын 15 пайызы, бирок брутто салмак үчүн 2 евродон кем эмес



	5. Жеке колдонуу үчүн ар кандай ыкма менен ташылып келген бөлүнбөй турган товарлар
	наркына жана салмагына карабастан
	наркынын 30 пайызы, бирок 1 кг салмак үчүн 4 евродон кем эмес

	6. Коштолгон же коштолбогон багажда ташып келинүүчү, ошондой эле Бирликтин бажы аймагына жүк ташуучу тарабынан жеткирилүүчү этил спирти 
	5 л чейинки өлчөмдө
	1 л үчүн 22 евро

	7. Коштолгон жана (же) коштолбогон багажда ташып келинген алкоголь ичимдиктери жана пиво
	2 л көп, бирок 5 л ашпаган көлөмдө
	2 л ашык өлчөмдө 1 л үчүн 10 евро

	8. Бирликтин бажы аймагына жүк ташуучу тарабынан жеткирилүүчү алкоголь ичимдиктери жана пиво
	5 л чейинки өлчөмдө
	1 л үчүн 10 евро

	9. Бирликтин мүчо мамлекетинин мыйзамдарында белгиленген тартипте чет мамлекетте көрсөтүлгөн мөөнөт ичинде жашап жаткандыгы ырасталган учурда чет мамлекетте 12 айдан кем эмес убактылуу жашап жаткан Бирликтин мүчө мамлекетинин жеке жагы тарабынан коштолгон жана (же) коштолбогон багажда ташып келинген жеке колдонуу үчүн товарлар
	наркы 5000 еврого эквиваленттүү суцммадан ашат
	нарктык жана (же) салмактык ченемдерди жогорулатуу бөлүгүндө наркынын 30 пайызы, бирок 1 кг салмак үчүн 4 евродон кем эмес















2-таблица
Бирликтин бажы аймагына ар кандай ыкма менен ташылып келген жеке колдонуу үчүн транспорт каражаттары жана жеке колдонуу үчүн кузовдор

	Жеке колдонуу үчүн транспорт каражаттарынын жана жеке колдонуу үчүн кузовдордун категориялары
	Төлөөгө тийиш болгон бажы алымдары, салыктар

	1. Жалпы пайдалануудагы жолдор боюнча жүрүү үчүн багытталбаган, ЕАЭБ ТЭИ ТН  8703 позициясында классификацияланган квадрациклдер, карда жүрүүчүлөр, карда, сазда жүрүүчүлөр, мотовездеходдор жана башка моторлуу транспорт каражаттары (жалпы пайдалануудагы жолдор боюнча жүрүү үчүн багытталбаган жарышуучу автомобилдерден тышкары)   


	жыйынды бажы төлөмү түрүндө

	ЕАЭБ ТЭИ ТН  8711 позициясында классификацияланган мотоциклдер, мопеддер, мотороллерлер


	

	ЕАЭБ ТЭИ ТН  8702позициясында классификацияланган, айдоочуну кошкондо 12ден ашпаган адамды ташуу үчүн моторлуу транспорт каражаттары

	

	ЕАЭБ ТЭИ ТН  8704 жана 8704 31 позициясында классификацияланган, жалпы салмагы 5 тоннага чейин жүк ташуу үчүн моторлуу транспорт каражаттары

	

	жеке колодонуу үчүн транспорт каражаттары болуп саналган авто жана мототранспорт каражаттарынын чиркегичтери

	

	2. Суу кемелери, аба кемелери

	жыйынды бажы төлөмү түрүндө

	3. Жеңил автомобилдер (атайын медициналык максаттар үчүн багытталган автомобилдерден тышкары) жана ЕАЭБ ТЭИ ТН  8703 позициясында классификацияланган, негизинен элдерди ташууга багытталган башка моторлуу транспорт каражаттары (ушул таблицанын 1 жана 4-пункттарында көрсөтүлгөн транспорт каражаттарынан тышкары):


	

	чыгарылган күндөн тартып 3 жылдан ашпаган мөөнөт өткөн автомобилдерге карата:


	

	наркы 8 500 евронун эквивалентинен ашпаган


	бирдиктүү коюм боюнча наркынын 54 пайызы, бирок кыймылдаткычынын жумушчу көлөмү 1 куб.см үчүн 2,5 евродон кем эмес

	наркы 8500 евронун эквивалентинен ашык, бирок 16 700 евронун эквивалентинен ашпаган
	бирдиктүү коюм боюнча наркынын 48 пайызы, бирок кыймылдаткычынын жумушчу көлөмү 1 куб.см үчүн 3,5 евродон кем эмес


	наркы 16 700 евронун эквивалентинен ашык, бирок 42 300 евронун эквивалентинен ашпаган
	бирдиктүү коюм боюнча наркынын 48 пайызы, бирок кыймылдаткычынын жумушчу көлөмү 1 куб.см үчүн 5,5 евродон кем эмес



	наркы 42 300 евронун эквивалентинен ашык, бирок 84 500 евронун эквивалентинен ашпаган
	бирдиктүү коюм боюнча наркынын 48 пайызы, бирок кыймылдаткычынын жумушчу көлөмү 1 куб.см үчүн 7,5 евродон кем эмес



	наркы 84 500 евронун эквивалентинен ашык, бирок 169 000 евронун эквивалентинен ашпаган
	бирдиктүү коюм боюнча наркынын 48 пайызы, бирок кыймылдаткычынын жумушчу көлөмү 1 куб.см үчүн 15 евродон кем эмес



	наркы  84 500 евронун эквивалентинен ашык 
	бирдиктүү коюм боюнча наркынын 48 пайызы, бирок кыймылдаткычынын жумушчу көлөмү 1 куб.см үчүн 20 евродон кем эмес

	чыгарылган күндөн тартып 3 жылдан ашык, бирок 5 жылдан ашпаган мөөнөт өткөн автомобилдерге карата:

	

	кыймылдаткычынын жумушчу көлөмү 1 000 куб.см ашпагандар
	кыймылдаткычынын жумушчу көлөмү 1 куб.см үчүн 1,5 евро өлчөмүндө бирдиктүү коюм боюнча 



	кыймылдаткычынын жумушчу көлөмү 1 000 куб.см ашык, бирок 1 500 куб.см. ашпаган
	кыймылдаткычынын жумушчу көлөмү 1 куб.см үчүн 1,7 евро өлчөмүндө бирдиктүү коюм боюнча


	кыймылдаткычынын жумушчу көлөмү 1 500 куб.см ашык, бирок 1 800 куб.см. ашпаган

	кыймылдаткычынын жумушчу көлөмү 1 куб.см үчүн 2,5  евро өлчөмүндө бирдиктүү коюм боюнча


	кыймылдаткычынын жумушчу көлөмү 1 800 куб.см ашык, бирок 2 300 куб.см. ашпаган
	кыймылдаткычынын жумушчу көлөмү 1 куб.см үчүн 2,7 евро өлчөмүндө бирдиктүү коюм боюнча



	кыймылдаткычынын жумушчу көлөмү  2 300 куб.см ашык, бирок 3 000 куб.см. ашпаган
	кыймылдаткычынын жумушчу көлөмү 1 куб.см үчүн 3  евро өлчөмүндө бирдиктүү коюм боюнча


	кыймылдаткычынын жумушчу көлөмү 3 000 куб.см ашык 
	кыймылдаткычынын жумушчу көлөмү 1 куб.см үчүн 3,6  евро өлчөмүндө бирдиктүү коюм боюнча


	чыгарылган күндөн тартып 5 жылдан ашык мөөнөт өткөн автомобилдерге карата:

	

	кыймылдаткычынын жумушчу көлөмү 1 000 куб.см ашпагандар
	кыймылдаткычынын жумушчу көлөмү 1 куб.см үчүн 3  евро өлчөмүндө бирдиктүү коюм боюнча


	кыймылдаткычынын жумушчу көлөмү  1 000 куб.см ашык, бирок 1 500 куб.см. ашпаган
	кыймылдаткычынын жумушчу көлөмү 1 куб.см үчүн 3,2  евро өлчөмүндө бирдиктүү коюм боюнча


	кыймылдаткычынын жумушчу көлөмү  1 500 куб.см ашык, бирок 1 800 куб.см. ашпаган
	кыймылдаткычынын жумушчу көлөмү 1 куб.см үчүн 3,5  евро өлчөмүндө бирдиктүү коюм боюнча


	кыймылдаткычынын жумушчу көлөмү  1 800 куб.см ашык, бирок 2 300 куб.см. ашпаган
	кыймылдаткычынын жумушчу көлөмү 1 куб.см үчүн 4,8  евро өлчөмүндө бирдиктүү коюм боюнча


	кыймылдаткычынын жумушчу көлөмү  2 300 куб.см ашык, бирок 3 000 куб.см. ашпаган
	кыймылдаткычынын жумушчу көлөмү 1 куб.см үчүн 5  евро өлчөмүндө бирдиктүү коюм боюнча


	кыймылдаткычынын жумушчу көлөмү 3 000  куб.см ашкандар
	кыймылдаткычынын жумушчу көлөмү 1 куб.см үчүн 5,7  евро өлчөмүндө бирдиктүү коюм боюнча


	4. ЕАЭБ ТЭИ ТН  8703 субпозициясында классификацияланган, негизинен элди ташууга багытталган, жүргүзүүчү катары электр кыймылдаткычтарын (бир же бир нече) гана камтыган жеңил жана башка моторлуу транспорт каражаттары  

	жыйынды салык төлөмү түрүндө

	5. Жеке пайдалануу үчүн транспорт каражаттарынын кузовдору
	жыйынды салык төлөмү түрүндө


Эскертүү: Ушул документтин максаттары үчүн жеке колдонуу үчүн бөлүнбөй турган товарлар түшүнүгү менен салмагы 35 кг ашпаган (колдонууга чейин товардан бөлүнбөй турган, факт жүзүндө жайгашкан жана (же) андагы товар чекене сатуу үчүн берилген биринчи таңгакты эске алуу менен), мындай товарды бөлүү анын багытын өзгөртүүсүз мүмкүн болбогон шартта бир бирдик товардан турган (анын ичинде чогултулбаган же чачылган түрдө салынган, анын ичинде комплект эмес же бүтпөгөн түрдө) жеке колдонуу үчүн товар түшүнүлөт. Товарларды жеке колдонуу үчүн бөлүнбөй турган товарларга киргизүүнүн көрсөтүлгөн шарттарын сактоо өндүрүүчү, сатуучу жана жөнөтүүчү тарабынан берилген буюмдардын ярлыктарындагы, паспортторундагы, кепилдик талондорундагы, таңгактоо барактарындагы, башка документтердеги маалыматтардын негизинде, ошондой эле анын функционалдык багытына ылайык келген мындай товарды колдонуунун жалпы кабыл алынган практикасына ылайык ырасталышы мүмкүн. Бул документ жеке колдонуу үчүн бөлүнбөй турган товарларга карата 2019-жылдын 31-декабрына чейин колдонулат. 
№ 3 ТИРКЕМЕ
Евразия экономикалык комиссиясынын Кеңешинин

2017-ж. № чечимине

Евразия экономикалык бирлигинин бажы аймагына бажы алымдарын, салыктарды төлөөдөн бошотуу менен жеке колдонуу үчүн товарларды ташып келүү учурлары жана шарттары
1. Бирликтин бажы аймагынан тышкары жайгашкан Евразия экономикалык бирлигинин мүчө мамлекеттеринин (мындан ары ылайыгына жараша – мүчө-мамлекет, Бирлик) дипломатиялык өкүлчүлүгүнүн башчысы, Бирликтин бажы аймагынан тышкары жайгашкан дипломатиялык өкүлчүлүгүнүн дипломатиялык жана административдик-техникалык персоналынын мүчөсү, Бирликтин бажы аймагынан тышкары жайгашкан мүчө мамлекеттин консулдук мекемесинин консул кызматчысы, Бирликтин бажы аймагынан тышкары жайгашкан мүчө мамлекеттин эл аралык уюмундагы өкүлчүлүгүнүн кызматкери (мындан ары ылайыгына жараша –кызматкерлер, чек арадан тышкары мекеме), ошондой эле Бирликтин бажы аймагынан тышкары кызматкер менен чогуу жашаган анын үй-бүлөсүнүн мүчөлөрү өз алдынча ар кандай ыкма менен бажы алымдарын, салыктарды төлөөсүз жеке колдонуу үчүн товарларды (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) же болбосо кызматкерге же анын үй-бүлө мүчөсүнө таандык болгон товарларды анын атынан жана кызматкердин же болбосо анын үй-бүлө мүчөсүнүн тапшырмасы боюнча коштолуучу жана (же) коштолбоочу багажда башка адам төмөнкү шарттарды сактоо менен ташып келе алат:
а) жеке колдонуу үчүн товарларды (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) кызматкер чет өлкөлүк мекемеде болгон мөөнөттүн ичинде календардык жылда 1 жолудан көп эмес төмөнкүлөрдү көрсөтүүдө ташып келе алат:
мындай кызматкер же анын үй-бүлө мүчөсү тарабынан мүчө мамлекеттин мыйзамдарына ылайык мындай кызматкердин же анын үй-бүлө мүчөсүнүн статусун күбөлөндүрүүчү жана ошол календардык жыл ичинде кызматкер же анын үй-бүлө мүчөсү тарабынан жеке колдонуу үчүн товарлар Бирликтин бажы аймагына бажы алымдарын, салыктарды төлөөдөн бошотулуу менен ташылып келбегендигин ырастоочу документ берилген учурда;
кызматкердин же анын үй-бүлө мүчөсүнүн тапшырмасы боюнча башка адам төмөнкү документтерди берген учурда:

мүчө мамлекеттин мыйзамдарына ылайык мындай кызматкердин же анын үй-бүлө мүчөсүнүн статусун күбөлөндүрүүчү жана ошол календардык жыл ичинде кызматкер же анын үй-бүлө мүчөсү тарабынан жеке колдонуу үчүн товарлар Бирликтин бажы аймагына бажы алымдарын, салыктарды төлөөдөн бошотулуу менен ташылып келбегендигин ырастоочу документти;

кызматкер же анын үй-бүлө мүчөсү тарабынан түзүлгөн жеке колдонуу үчүн товарлардын нотариалдык жактан күбөлөндүрүлгөн тизими;

кызматкерге же анын үй-бүлө мүчөсүнө таандык жеке колдонуудагы товарларды ташып келүүгө жана бажылык декларациялоого байланышкан бажы операцияларын жасоого нотариалдык күбөлөндүрүлгөн ишеним кат;

б) жеке колдонуу үчүн товарлар (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) кызматкердин чет мамлекеттеги мекемедеги жумушу токтогондугуна байланыштуу, анын ичинде башка мамлекетке которулганда же мөөнөтүнөн мурда чакыртып алууда, төмөнкүлөрдү берүүдө ташылып келинет:
кызматкер же анын үй-бүлө мүчөсү тарабынан мүчө мамлекеттин мыйзамдарына ылайык мындай кызматкердин же анын үй-бүлө мүчөсүнүн статусун күбөлөндүрүүчү жана мындай кызматкердин же анын үй-бүлө мүчөсүнүн чет мамлекеттик мекемеде жумушу токтогондугун ырастоочу документ берилген учурда;

кызматкердин же анын үй-бүлө мүчөсүнүн тапшырмасы боюнча башка адам төмөнкү документтерди берген учурда:

мүчө мамлекеттин мыйзамдарына ылайык мындай кызматкердин же анын үй-бүлө мүчөсүнүн статусун күбөлөндүрүүчү жана мындай кызматкердин же анын үй-бүлө мүчөсүнүн чет мамлекеттик мекемеде жумушу токтогондугун ырастоочу документти;
кызматкер же анын үй-бүлө мүчөсү тарабынан түзүлгөн жеке колдонуу үчүн товарлардын нотариалдык жактан күбөлөндүрүлгөн тизими;

кызматкерге же анын үй-бүлө мүчөсүнө таандык жеке колдонуудагы товарларды ташып келүүгө жана бажылык декларациялоого байланышкан бажы операцияларын жасоого нотариалдык күбөлөндүрүлгөн ишеним кат;

2. Кызматкерге таандык болгон жеке колдонуу үчүн товарлар (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) жүк ташуучу тарабынан мындай кызматкердин үй-бүлө мүчөсүнүн дарегине мындай ташып келүү кызматкер тарабынан анын өлүмүнө, катуу оорусуна же башка объективдүү себеп менен өз алдынча ташып келүү мүмкүн эмес учурда төмөнкү документтерди көрсөткөн шартта ташылып келиши мүмкүн: 
а) мүчө мамлекеттин мыйзамдарына ылайык кызматкердин статусун, ташылып келе жаткан жеке колдонуу үчүн товарларды күбөлөндүрүүчү жана кызматкерлдин өлүмүн, катуу оорусун же башка объективдүү себепти ырастоочу документ; 
б) чет мамлекеттеги мекеменин жетекчиси тарабынан кол коюлган жеке колдонуу үчүн товарлардын тизими.
3. Мүчө мамлекеттердин мамлекеттик органдары тарабынан чет мамлекетке иштөө үчүн жиберилген (кызмат өтөө үчүн) мүчө мамлекеттин жеке жагы бир эле убакта төмөнкү шарттарды сактоо менен Бирликтин бажы аймагына коштолгон жана (же) коштолбогон багажда бажы алымдарын, салыктарды төлөөдөн бошотулуу менен жеке колдонуу үчүн транспорт каражаттарынын кузовдорунан тышкары) ташып кире алат:
а) мындай чет мамлекетте болуу мөөнөтү 11 айдан кем эмес болгон;

б) мындай товарларды ташуу мындай чет мамлекетте болуу мөөнөтүндө, анын ичинде жумушу (кызмат өтөө) аяктагандыгына байланыштүу мүчө мамлекетке кайткан учурда календардык жылда 1 жолудан көп эмес жүзөгө ашырыган;

в) мүчө мамлекеттин мыйзамдарына ылайык берилген чет мамлекетте иштөө (кызмат өтөө) фактысы жана мөөнөтүн тастыктаган документ берилген.
4. Чет мамлекетте 12 айдан кем эмес убактылуу жашап жаткан мүчө мамлекеттин жеке адамы мүчө мамлекеттин мыйзамдарына ылайык көрсөтүлгөн мөөнөт ичинде чет мамлекетте убактылуу жашагандыгын ырастоодо (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) Бирликтин бажы аймагына бажы алымдарын, салыктарды төлөөдөн бошотулуу менен наркы 5 000 еврого эквиваленттүү суммадан ашпаган товарларды ташый алат.
5. Мүчө мамлекеттин жеке адамы тарабынан мүчө Бирликтин бажы аймагына коштолгон жана (же) коштолбогон багажда бажы алымдарын, салыктарды төлөөдөн бошотулуу менен жеке колдонуу үчүн транспорт каражаты болуп саналган, ар бир түрү бир бирдиктен ашык эмес авто жана мототранспорт каражаттары, авто жана мототранспорт каражаттарынын чиркегичтери, жеке колдонуу үчүн транспорт каражаты болуп саналбаган, Бирликтин бажы аймагынан тышкары мураска алынган (мураска алынган мүлк болуп таанылган) жеке колдонуу үчүн башка товарлар мүчө мамлекеттин мыйзамдарына ылайык мындай товарларды мураска алуу фактысы документ түрүндө аныкталган учурда (мураска алынган мүлк катары таануу) ташылып келиши мүмкүн.
6. Мүчө мамлекетке туруктуу жашоого көчүп келген катары таанылган чет өлкөлүк жак же мүчө мамлекеттин мыйзамдарына ылайык качкын, көчүүгө аргасыз статусун алгандар Бирликтин бажы аймагына бажы алымдарын, салыктарды төлөөсүз ар кандай ыкма менен төмөнкүлөрдү ташып келе алат: 
а) төмөнкү шарттарды бир убакта сактоо менен жеке колдонуу үчүн мурда колдонулган товарларды:

Бирликтин бажы аймагына мурдагы жашаган өлкөдөн ташып келүү чет өлкөлүк жеке адамды мүчө мамлекетке туруктуу жашоого келген деп таанууну ырастооочу документти, же мындай адамдын мүчө мамлекеттин мыйзамдарына ылайык качкын, көчүүгө аргасыз статусун алгандыгын ырастоочу документ берилген күндөн тартып 18 айдан кеч эмес жүзөгө ашырылса;
жеке колдонуу үчүн товарлар жеке адамды мүчө мамлекетке туруктуу жашоого келген деп таанууну ырастооочу документти, же мындай адамдын мүчө мамлекеттин мыйзамдарына ылайык качкын, көчүүгө аргасыз  статусун алгандыгын ырастоочу документти берген күнгө чейин сатып алынса;

мындай жеке адам тарабынан жеке адамды мүчө мамлекетке туруктуу жашоого келген деп таанууга, же мындай адамдын мүчө мамлекеттин мыйзамдарына ылайык качкын, көчүүгө аргасыз статусун алуусуна байланыштуу Бирликтин бажы аймагына бажы алымдарын, салыктарды төлөөдөн бошотулуу менен жеке колдонуу үчүн товарлдар мурда ташып келинбесе;
б) жеке колдонуу үчүн транспорт каражаты болуп саналган, ар бир түрү бир бирдиктен ашык эмес авто жана мототранспорт каражаттары,  авто жана мототранспорт каражаттарынын чиркегичтери төмөнкү шарттарды сактоодо ташып келинет:
Бирликтин бажы аймагына мурдагы жашаган өлкөдөн ташып келүү чет өлкөлүк жеке адамды мүчө мамлекетке туруктуу жашоого келген деп таанууну ырастооочу документти, же мындай адамдын мүчө мамлекеттин мыйзамдарына ылайык качкын, көчүүгө аргасыз статусун алгандыгын ырастоочу документ берилген күндөн тартып 18 айдан кеч эмес жүзөгө ашырылса;
жашоосу жана мүчө мамлекетке туруктуу жашоого келген деп таанууну ырастооочу документ же мүчө мамлекеттин мыйзамдарына ылайык качкын, көчүүгө аргасыз статусун алгандыгын ырастоочу документ берилген күнгө чейин мүчө мамлекетке туруктуу жашаганга көчүп келген катары таанылган же мүчө мамлекетте качкын, көчүүгө аргасыз  статусун алган, өлкөдө 6 айдан кем эмес же мүчө мамлекеттин мыйзамдары менен белгиленген чектүү мөөнөттөн көп убакыт ичинде жеке колдонуу үчүн транспорт каражаты болуп саналган авто жана мототранспорт каражаттары, авто жана мототранспорт каражаттарынын чиркегичтери чет элдик жеке адамдын менчигинде болсо жана алардын наамына катталса; 
мындай жеке адам тарабынан жеке адамды мүчө мамлекетке туруктуу жашоого келген деп таанууга, же мындай адамдын мүчө мамлекеттин мыйзамдарына ылайык качкын, көчүүгө аргасыз статусун алуусуна байланыштуу Бирликтин бажы аймагына бажы алымдарын, салыктарды төлөөдөн бошотулуу менен жеке колдонуу үчүн мурда жеке колдонулган транспорт каражаты болуп саналган авто жана мототранспорт каражаттары, авто жана мототранспорт каражаттарынын чиркегичтери ташып келинбесе;

7. Мүчө мамлекетте мүчө мамлекеттин мыйзамдарына ылайык аныкталган иш чөйрөлөрүндө иштөөгө уруксат алган чет өлкөлүк жеке адам мындай иштөөгө уруксатты көрсөтүү менен Бирликтин бажы аймагына коштолгон жана (же) коштолбогон багажда бажы алымдарын, салыктарды төлөөдөн бошотулуу менен мурда колдонулган жеке колдонуудагы товарларды ташып келе алат.
8. Жеке адам Бирликтин бажы аймагына ар кандай ыкма менен бажы алымдарын, салыктарды төлөөсүз үчүнчү өлкөлөргө карата тарифтик эмес жөнгө салуу чаралары жөнүндө протоколдун (2014-жылдын 29-майындагы Евразия экономикалык бирлиги жөнүндө келишимдин № 7 тиркемеси) 4-пунктунда каралган маданий баалуулуктар, улуттук архивдик фонддун документтери жана архивдик документтердин түп нускаларын үчүнчү өлкөлөр менен соода-сатыкты жөнгө салуу чаралары колдонулуучу товарлардын бирдиктүү тизмеги мүчө мамлекеттердин мыйзамдарына ылайык аларды мындайларга киргизүүнү ырастаган учурда ташып келе алат. 

Чет өлкөлүк жеке адамдар тарабынан өздөрү Евразия экономикалык бирлигинин бажы аймагында болгон мөөнөткө белгиленген өлчөмдө мындай товарлардын наркына жана (же) салмагына карабастан бажы алымдарын, салыктарды төлөөсүз ташылып келүүсү мүмкүн болгон мурда колдонулган жеке колдонуу үчүн товарлардын 

ТИЗМЕГИ
1. Кийим, бут кийим, баш кийим, кол чатырлар, зер буюмдары, жеке гигиена буюмдары жана Евразия экономикалык бирлигинин (мындан ары - Бирлик) аймагында болуу мезгилине керектөө үчүн зарыл көлөмдө жеке колдонуу үчүн  башка товарлар.
2. Ар бир аталыштан 1 бирдиктен көп эмес портативдик үн жазуучу, видео жазуучу, көрсөтүүчү аппаратура, фотоаппаратура жана Бирликтин аймагында болуу мезгилине керектөө үчүн зарыл көлөмдө мындай аппаратурага алып жүрүүчүлөр, видеожазуулардын алып жүрүүчүлөрү, үн жазуунун алып жүрүүчүлөрү. 
3. 2 бирдиктен ашык эмес сандагы уюлдук телефондор, смартфондор жана окшош түзүлүштөр.
4. Ар бир аталышынан 1 бирдиктен ашык эмес өлчөмдө Бирликтин аймагында болуу мезгилине керектөө үчүн зарыл көлөмдө портативдик жеке компьютерлер, планшеттер, оюн приставкалары жана Бирликтин аймагында болуу мезгилине керектөө үчүн зарыл көлөмдө куралдар.
5. Бирликтин аймагында болуу мезгилине керектөө үчүн зарыл көлөмдө алып жүрүүчү музыкалык инструменттер.
6. Бирликтин аймагында болуу мезгилине керектөө үчүн зарыл көлөмдө маданий баалуулуктар (Бирликтин мүчө мамлекеттеринин мыйзамдарына ылайык мындайларга таандык экендиги ырасталганда).
7. Бирликтин аймагында болуу мезгилине керектөө үчүн зарыл көлөмдө балдардын коляскалары, автомобилдердин орундуктарына бекитилген балдардын орундуктары.
8. Бирликтин аймагында болуу мезгилине керектөө үчүн зарыл көлөмдө майыптар үчүн коляскалар
9. Бирликтин аймагында болуу мезгилине керектөө үчүн зарыл көлөмдө спорт, туризм жана аӊчылык үчүн инвентарлар жана куралдар.

10. Бирликтин аймагында болуу мезгилине керектөө үчүн зарыл көлөмдө үй жаныбарлары, анын ичинде аӊчылык, спорт, туризм үчүн колдонулуучулар.

11. Порттативдик диализаторлор, башка окшош медициналык приборлор жана Бирликтин аймагында болуу мезгилине керектөө үчүн зарыл көлөмдө аларга жумшалуучу материалдар.
____________________

Декларанттын атынан жана анын тапшырмасы боюнча жана бажы өкүлү болуп саналбаган жактын жеке колдонуу үчүн товарларды бажылык декларациялоону жүзөгө ашыруу учурларынын 
ТИЗМЕГИ
1. Бирликтин бажы аймагына (мындан ары Бирлик) Бирликтин мүчө мамлекетинин дипломатиялык өкүлчүлүгүнүн башчысына, дипломатиялык өкүлчүлүгүнүн дипломатиялык жана административдик-техникалык персоналынын мүчөсүнө, Бирликтин мүчө мамлекетинин консулдук мекемесинин консул кызматынын башчысына жана консулдук кызмат адамына, Бирликтин мүчө мамлекетинин консул мекемесинин консулдук кызматчысына, бажы аймагынан тышкары жайгашкан эл аралык уюмдун алдындагы мүчө мамлекеттин өкүлчүлүгүнүн кызматкерине (мындан ары ылайыгына жараша - кызматкерлер чет мамлекеттеги мекеме), кызматкер менен чогуу жашаган анын үй-бүлө мүчөсүнө таандык жана бажы алымдарын, салыктарды төлөөсүз ташылып келген жеке колдонуу үчүн товарларды (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) же болбосо кызматкерге же анын үй-бүлө мүчөсүнө таандык болгон товарларды анын атынан жана кызматкердин же болбосо анын үй-бүлө мүчөсүнүн тапшырмасы боюнча ташып келүү.
Бул учурда мындай товарларды, анын ичинде бажы транзитинин бажы жол-жобосуна жайгаштырылган товарларды бажылык декларациялоо кызматкерге же анын үй-бүлө мүчөсүнө таандык болгон товарларды ташып келүүнү жүзөгө ашыруучу жек адам тарабынан жүргүзүлөт.

Бажылык декларациялоодо бажы органына жүргүнчүлүк бажылык декларация менен анын ичинде төмөнкүлөр берилет:

кызматкер же анын үй-бүлө мүчөсү тарабынан түзүлгөн жеке колдонуу үчүн товарлардын нотариалдык жактан күбөлөндүрүлгөн тизими;

кызматкерге же анын үй-бүлө мүчөсүнө таандык жеке колдонуудагы товарларды ташып келүүгө жана бажылык декларациялоого байланышкан бажы операцияларын жасоого нотариалдык күбөлөндүрүлгөн ишеним кат;

бажы алымдарын, салыктарды төлөөсүз ташып келүү шарттарын сактоону ырастоочу документ.

Кызматкердин жана анын үй-бүлө мүчөсүнүн атынан жана анын тапшырмасы боюнча иш кылган жеке адамдын бажылык декларацияланууга тийиш болгон жеке товарлары болгон  учурда мындай товарларды бажылык декларациялоо бул адамдын өзүнчө декларацияны толтуруусу аркылуу жүргүзүлөт. 

2. Кызматкерге таандык болгон жеке колдонуу үчүн товарлар (жеке колдонуу үчүн транспорт каражаттарынан жана жеке колдонуу үчүн транспорт каражаттарынын кузовдорунан тышкары) жүк ташуучу тарабынан мындай кызматкердин үй-бүлө мүчөсүнүн дарегине мындай ташып келүү кызматкер тарабынан анын өлүмүнө, катуу оорусуна же башка объективдүү себеп менен өз алдынча ташып келүү мүмкүн эмес.
Бул учурда мындай товарларды бажылык декларациялоо кызматкерге таандык болгон жеке колдонуудагы товарларды ташып келүү жүзөгө ашырылып жаткан кызматкердин үй-бүлө мүчөсү тарабынан жүргүзүлөт.
Бажылык декларациялоодо жүргүнчү бажы декларациясы менен бирге бажы органына төмөнкүлөр кошо берилет:

Бирликтин мүчө мамлекетинин мыйзамдарына ылайык жеке колдонуу үчүн товарлары ташылып келинүүчү кызматкердин статусун жана өлүмүн, катуу оорусун же башка объективдүү себепти  ырастоочу документ;
чет өлкөлүк мекеменин жетекчиси кол койгон жеке колдонуу үчүн товарлардын тизими.

________________

Жеке колдонуу үчүн товарларга кирбеген 

товарлардын категорияларынын

ТИЗМЕГИ

1. Осетр балыктарынын түрлөрүнүн икрасы 250 г ашык көлөмдө.
2. Балыктар, рак сымалдуулар (тирүү, муздатылган, тоңдурулган), 5 кг ашык көлөмдө.

3. Этил спирти, алкоголь ичимдиги жана пиво, жалпы көлөмү 5 л ашык, 18 жашка толо элек адам тарабынан ташылуучу.

4. Этил спирти, алкоголь ичимдиги жана пиво, 18 жашка толо элек адам тарабынан ташылуучу.

5. 200 сигареттен ашык же 50 сигар (сигарилла) же 250 г тамеки өлчөмдөрүндөгү тамеки жана тамекиден жасалгандар, же аталган ассортименттеги буюмдар жалпы салмагы 250 г ашык,  18 жашка толгон адам тарабынан ташылуучу.

6. Тамеки жана тамекиден жасалгандар, 18 жашка толгон адам тарабынан ташылуучу.

7. Евразия экономикалык бирлигинин (мындан ары - Бирлик) бажы аймагынан ташылып чыгүүчү, Бирликтин мүчө мамлекетинин мыйзамдары менен ташып чыгуу бажы алымдары белгиленген товарлар (жеке колдонуу үчүн транспорт каражатынын кадимки бактарындагы жана өзүнчө идиштеги 10 л ашпаган көлөмдөгү күйүүчү майдан тышкары).

8. Табигый алмаздар (Бирликтин бажы аймагынан ташылып чыгуучу, баасы 75 миң АКШ долларынан ашпаган бриллианттардан тышкары).
9. Евразия экономикалык комиссиясынын Коллегиясынын 2017-жылдын 30-июнундагы № 74 чечими менен бекитилген жеке колдонуу үчүн транспорт каражаттары болуп саналган авто жана мототранспорт каражаттарынын жана авто жана мототранспорт каражаттарынын чиркегичтеринин айрым түрлөрүнүн тизмегине киргизилбеген транспорт каражаттары.

10. Ичинен күйүүчү кыймылдаткычтар (асма кайык моторлордон тышкары).

11. 840310 ЕАЭБ ТЭИ ТН классификациялануучу борбордук жылытуу мештери.

12. ЕАЭБ ТЭИ ТН 8465, 8466, 8468, 8474-8480, 8486, 8514, 8530, 8534 00, 8535, 8545, 8548, 9024, 9027, 9030 жана 9031 позицияларынан 8426-8430, 8433-8442, 8444 00-8449 00 000 0, 8453-8464 позицияларында классификациялануучу машиналар, механизмдер, жабдуулар (газондордо, парктарда жана спорт аянтчаларда чөп чапкычтардан, тиричилик дисктүү араалардан тышкары).
13. Күнгө күйүү үчүн солярийлер.

14. Медицина техникасы жана жабдуулары (шприцтерден, ийнелерден, катетерлерден, окшош инструменттерден, кан басымды, температураны текшерүү үчүн жабдуулардан, ошондой эле медициналык көрсөткүчтөр боюнча колдонуу үчүн зарыл аппаратурадан тышкары).

15. Медициналык, хирургиялык, стоматологиялык же ветеринардык  эмеректер (медициналык көрсөткүчтөр боюнча колдонуу үчүн механикалык жасалгалар менен оорукана керебеттери).

16. Чачтарач креслолору жана окшош креслолор, алардын бөлүктөрү.

17. ЕАЭБ ТЭИ ТН 9010 товардык позициясында  классификациялануучу фотолабораториялар үчүн аппаратуралар жана жабдуулар. 
18. ЕАЭБ ТЭИ ТН 9023 00 товардык позициясында  классификациялануучу демонстрациялык максаттар үчүн колдонулуучу приборлор, аппаратуралар жана моделдер.
19. Монеталар, банкноттор, банк карточкалары, жетондор же башка ушуга окшош төлөө каражаттарды төлөө менен ишке киргизилүүчү оюндар.

20. Бирликтин мүчө мамлектинин мыйзамдарына ылайык белгиленген учурларда жана тартипте экспорттук контролдоо чаралары колдонулуучу товарлар.

____________________

